als_Latn dik_Latn sag_Latn
Vrasja është konfirmuar edhe nga Policia e Rajonale e Kosovës në Prizren. Zëdhënësi Hazir Berisha, ka thënë për “lajmi.net” se vrasja ka ndodhur në udhëkryqin përballë sheshit UÇK në afërsi të spitalit të Prizrenit. Sipas zëdhënësit Berisha, një person ka ngelur i vdekur në vendngjarje, ndërsa dy të tjerët janë dërguar me shenja jete në spital, por nuk kanë arritur t’u mbijetojnë plagëve. Policia ka identifikuar dy të dyshuarit, të cilët ende ndodhen në arrati. Ata, sipas policisë, kanë shtënë me dy lloj armësh në drejtim të viktimave, me një kallashnikov dhe pistoletë.
Ndërsa burime të “lajmi.net”, bëjnë me dije se viktimat dhe vrasësit kanë qenë edhe më herët në konflikt mes vete. Njëri nga dorasit, sipas këtyre burimeve, para rreth një muaj e gjysmë ka qenë i rrahur nga viktimat. Gjithashtu, sipas këtij burimi, njëri prej të dyshuarve, edhe më parë ka kryer vrasje. Ai ka vuajtur një dënim me burg në Gjermani, për vrasje të dyfishtë atje. Sikurse viktimat, ashtu edhe vrasësit është thënë se janë nga qyteti i Prizrenit.
als_Latn als_Latn